钦定古今图书集成/明伦汇编/氏族典/第144卷 > 元谐
## 钦定古今图书集成/明伦汇编/氏族典/第144卷 > 元谐

按《隋书元谐传》：“谐，河南洛阳人也。家代贵盛。谐性豪
侠，有气调。少与高祖同受业于国子，甚相友爱。后以
军功累迁大将军。及高祖为丞相，引致左右尉。迥作
乱，寇小乡，谐击破之。及高祖受禅，进位上大将军，封
乐安郡公，邑千户。吐谷浑寇凉州，诏谐为行军元帅
击败之，移书谕以祸福。其名王十七人，公侯十三人”，
各率其所部来降，上大悦。谐拜宁州刺史，颇有威惠。
然刚愎，好排诋，不能取媚于左右，后以公事免。有人
告“谐与从父弟上开府滂、临泽侯田鸾、上仪同祁绪
等谋反”，伏诛，籍没其家。